
Szakkay József Műszaki és Közgazdasági Szakközépiskola, 
Grešákova 1, Košice

Výzva na voľbu členov Rady školy z rodičov žiakov s mandátom od 28.06.2025

Milí rodičia,

[bookmark: OLE_LINK2][bookmark: OLE_LINK1]Funkčné obdobie Rady školy pri Strednej odbornej škole technickej a ekonomickej Jozefa Szakkayho – Szakkay József Műszaki és Közgazdasági Szakközépiskola, Grešákova, Košice je podľa § 24 ods. 16 zákona č. 596/2003 Z. z. v znení neskorších predpisov štyri roky a končí sa dňa 27.06.2025. Podľa vyhlášky MŠ SR č.291/2004 Z.z. Voľby členov rady školy z rodičov žiakov zabezpečí riaditeľ školy najneskôr 30 dní pred termínom určeným na ustanovenie školskej rady alebo najneskôr v termíne skončenia funkčného obdobia rady školy.

Keďže plenárne zasadnutie rodičov školy je naplánované na 25. apríla 2025 vyhlasujem na tento deň aj voľbu troch zástupcov z radov rodičov žiakov  do Rady školy s mandátom od 28.06.2025. Zároveň na tento deň vyhlasujem aj voľbu predsedu Združenia maďarských rodičov na Slovensku pri Strednej odbornej škole technickej a ekonomickej Jozefa Szakkayho – Szakkay József Műszaki és Közgazdasági Szakközépiskola, Grešákova, Košice.

Paragraf 1 ods. 7 vyhlášky MŠ SR č.291/2004 Z.z. ustanovuje, že kandidáta na voleného člena RŠ môže navrhovať ktorýkoľvek z voličov. Toto ustanovenie pritom uvádza aj podmienku, že navrhnúť kandidáta môže po jeho súhlase. odporúča sa predložiť písomný súhlas, aby pri voľbách bolo splnenie tejto podmienky preukázateľné. 

Návrhy na kandidátov členov Rady školy môžete podávať do 15. apríla 2025 do 12:00.

[bookmark: _GoBack]Podľa § 1 ods. 6 vyhlášky MŠ SR č. 291/2004 Z. z. voľby sa môžu uskutočniť, ak je prítomná nadpolovičná väčšina voličov. Táto podmienka práve pri voľbách za rodičov niekedy nie je splnená a riaditeľ v takom prípade musí opäť zvolať rodičov a uskutočniť opakovanú voľbu. Pri opakovaných voľbách sa už nadpolovičná väčšina nevyžaduje.. Voľby do Rady školy sa uskutočnia 25. apríla o 15:00.Prípadná opakovaná voľba sa uskutoční v ten istý deň, na rovnakom mieste o 15:45 hodine. Voľby sa uskutočnia tajným hlasovaním (v EduPagi). Platný hlasovací lístok je ten, na ktorom budú označení maximálne traja kandidáti zo zástupcov rodičov žiakov.

Podľa § 8 ods. 4 vyhlášky MŠ SR č. 291/2004 Z. z. pri voľbe zástupcu za rodičov do orgánu školskej samosprávy rodičia môžu uplatniť len jeden hlas bez rozdielu počtu ich detí v škole. 

